Staņislavs Soltāns

Staņislavs Soltāns (, 1756—1836) bija Polijas-Lietuvas kopvalsts valstsvīrs. Sloņimas stārasts.

 Dzīvesgājums 
Dzimis 1756. gada 27. augustā Berdičivā bajāra Staņislava Soltāna un viņa sievas Helēnas, dzimušas Rēmeres, ģimenē.sejm-wielki.pl ģenealoģijas datubāze 
1782. gadā kļuva par Lietuvas dižkunigaitijas galminieku ģenerālmajora pakāpē. 1788. gadā viņu ievēlēja par Seima deputātu (1788—1792).    
Krievijas impērijas iebrukuma laikā 1792. gadā bēga uz Saksiju, 1794. gadā piedalījās Kostjuško sacelšanās organizēšanā. Pēc tās apspiešanas viņš līdz 1796. gadam atradās izsūtījumā Kazaņā. 

Napoleona karu laikā 1806.—1807. gadā mēģināja izraisīt sacelšanos Lietuvā, 1808. gadā aizbēga uz Varšavas hercogisti. 1812. gada kara laikā bija Lietuvas pagaidu valdības loceklis.
Pēc Napoleona sakāves devās bēgļu gaitās, kopā ar ģimeni dzīvoja Jelgavā. 
Miris 1836. gadā Jelgavā.

 Atsauces 

Kategorija:1756. gadā dzimušie
Kategorija:1836. gadā mirušie
Kategorija:Lietuvas politiķi
Kategorija:Soltāni